SAL-bestuur kan nie opstyg | Die Vryburger
Pogings word aangewend om die Suid-Afrikaanse Lugdiens (SAL) se geskorste bestuurder weer in sy pos aan te stel.
Die direksie van SAL het aldus sy prokureur, 'n vertroulike vergadering met die redery se uitvoerende hoof, Monwabisi Kalawe, gehad.
Kalawe is vroeër deur die voorsitter van die SAL-direksie, Dudu Myeni, geskors en op verpligte verlof geplaas.
Die minister van Openbare Ondernemings, Lynne Brown, het egter beveel dat sy skorsing opgehef, en hy weer sy pos moet beklee.
Die rede wat sy aangevoer het vir die besluit is dat sy "kontinuïteit" by die lugdiens verkies.
Gedurende die afgelope sestien jaar het SAL vyf uitvoerende hoofde gehad en drie wat in die betrokke pos waargeneem het. Tans neem Nico Bezuidenhout, die uitvoerende hoof van die SAL se laekoste­filiaal, Mango, vir 'n tweede keer waar in hierdie pos.
Die SAL is tegnies bankrot en sal net soos vele ander staatsondernemings kapitaal-waarborge van die tesourie moet kry om aan die gang te bly.
4 thoughts on "SAL-bestuur kan nie opstyg"
Net ek November 20, 2014 at 7:07 am
Kan daardie blinde wese wat haar self n prokureer noem nie sien dat die swarte SAL op die grond gaan hou nie. Kontinuiteit om SAL bankrot te maak. Anc betaal haar seker n moerse salaris.
Arnold November 20, 2014 at 7:33 am
Gebrek aan geld gee aanleiding tot gebrekkige onderhoud en gee aanleiding tot ongelukke.
Die ongeluk is reeds daar, en soek nou net plek om te gebeur.
Rens Roodt November 20, 2014 at 1:05 pm
Maak maar liewers gebruik van ander lugreederye – die sal is defnitief n gevaar in die lug
Bram November 20, 2014 at 1:46 pm
Dit is nou die beste ding om te doen. Niemand is meer veilig by SAL nie. Ek dink hierdie is nog n spyker in die gemors se doodskis.